SET ปิดลบ 2 จุด ไร้ปัจจัยหนุน-รอดูรัฐบาลชุดใหม่ แนวโน้มพรุ่งนี้แกว่งไซด์เวย์
SET ปิดลบ 2 จุด กังวลความไม่แน่นอนในการจัดตั้งรัฐบาล ซึ่งต้องรอความชัดเจนในหลายเรื่อง ประกอบกับไม่มีปัจจัยบวกจากต่างประเทศด้วย แนวโน้มวันพรุ่งนี้คาดตลาดฯ ยังคงแกว่งไซด์เวย์ โดยมีอัพไซต์จำกัด ให้แนวรับไว้ที่ 1,530 จุด และแนวต้าน 1,550 จุด
SET ปิดลบ 2 จุด กังวลความไม่แน่นอนในการจัดตั้งรัฐบาล ซึ่งต้องรอความชัดเจนในหลายเรื่อง ประกอบกับไม่มีปัจจัยบวกจากต่างประเทศด้วย แนวโน้มวันพรุ่งนี้คาดตลาดฯ ยังคงแกว่งไซด์เวย์ โดยมีอัพไซต์จำกัด ให้แนวรับไว้ที่ 1,530 จุด และแนวต้าน 1,550 จุด
16 พ.ค. 2566

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ แกว่งไซด์เวย์ในกรอบแคบๆ บวก-ลบ ไม่เกิน 10 จุด จากความไม่แน่นอนในการจัดตั้งรัฐบาล เนื่องจากยังต้องรอความชัดเจนจากหลายๆ ฝ่าย โดยเฉพาะสมาชิกวุฒิสภา (ส.ว.) ว่าจะโหวตเลือก นายพิธา ลิ้มเจริญรัตน์ เป็นนายกรัฐมนตรีคนที่ 30 ของประเทศไทยหรือไม่ ซึ่งปัจจัยดังกล่าวสร้างแรงกดดันต่อตลาดหุ้นไทยพอสมควร ขณะเดียวกันก็ยังไม่มีปัจจัยบวกจากต่างประเทศเข้ามาสนับสนุนด้วย จากนักลงทุนรอดูการขยายเพดานหนี้สหรัฐที่จะมีการหารือกันอีกรอบในคืนนี้
สำหรับแนวโน้มวันพรุ่งนี้คาดตลาดฯ ยังคงแกว่งไซด์เวย์ โดยมีอัพไซต์จำกัด ให้แนวรับไว้ที่ 1,530 จุด ส่วนแนวต้าน 1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
GULF มูลค่าการซื้อขาย 3,138.48 ล้านบาท ปิดที่ 47.75 บาท ลดลง 0.25 บาท
CPALL มูลค่าการซื้อขาย 2,362.09 ล้านบาท ปิดที่ 64.75 บาท ราคาไม่เปลี่ยนแปลง
AOT มูลค่าการซื้อขาย 2,328.88 ล้านบาท ปิดที่ 72.00 บาท ลดลง 1.25 บาท
SCB มูลค่าการซื้อขาย 1,677.62 ล้านบาท ปิดที่ 104.50 บาท ลดลง 1.50 บาท
KBANK มูลค่าการซื้อขาย 1,642.24 ล้านบาท ปิดที่ 135.50 บาท ลดลง 1.50 บาท